
	ՀՀ արդարադատության նախարարություն
	29.04.2026թ.

	
	/27.2.2/22054-2026

	Ի պատասխան Ձեր՝ 2026 թվականի ապրիլի 16-ի թիվ 01/20.1/12385-2026 գրության՝ կից ներկայացնում ենք «Շարժական գույք հետ վերցնելու և նվիրաբերելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության կարծիքը։

1. Նախագծի 1-ին կետում առկա է անհամապատասխանություն՝ նշված է, որ փոխանցման ենթակա են «5 անվանում» երաժշտական գործիքներ, մինչդեռ Նախագծով թվարկված են միայն դրանց 4 անվանումները (ստեղնաշարային, լարային, փողային և ազգային նվագարաններ)։ Այս առումով նշված կարգավորումը անհրաժեշտ է վերանայել։

	 









Ընդունվել է 

	2.	Նախագծի 3-րդ կետում կիրառված «սահմանված կարգով» ձևակերպումը հստակ չէ, քանի որ չի մատնանշվում, թե որ իրավական ակտով կամ կարգով է սահմանվում տվյալ գործընթացը, ուստի անհրաժեշտ է այն հստակեցնել։
	
Ընդունվել է

	3.	Նախագծի 1-ին կետի 12-րդ ենթակետի կարգավորումից բխում է, որ շարժական գույքը ենթակա է օգտագործման իր նպատակային նշանակությանը համապատասխան, ինչից ենթադրվում է, որ նշված պայմանը վերաբերում է Նախագծի 1-ին կետի 1-12-րդ ենթակետերով (հավելվածներով) սահմանված ամբողջ շարժական գույքին, այլ ոչ միայն Նախագծի 1-ին կետի 12-րդ ենթակետին։
Ուստի, այս համատեքստում նպատակահարմար է նշված պայմանը ամրագրել Նախագծի 1-ին կետում՝ այն տարածելով Նախագծի 1-ին կետի 1-12-րդ ենթակետերով (հավելվածներով) նախատեսված ամբողջ շարժական գույքի նկատմամբ՝ ապահովելով կարգավորման միատեսակ կիրառելիություն։
	



Ընդունվել է

	4.	Նախագծի 4-րդ կետով ուժի մեջ մտնելու ժամկետը նախատեսող դրույթն անհրաժեշտ է հանել՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 6-րդ մասի կարգավորումը, որի համաձայն՝ անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ:
	


Ընդունվել է

	5.	Նախագծին կից ներկայացված հավելվածների վերնագրերը անհրաժեշտ է համապատասխանեցնել Նախագծի 1-ին կետի համապատասխան ենթակետերի բովանդակությանը։
	
Ընդունվել է

	6.	Նախագծի տեքստում առկա են տառասխալներ որոնք անհրաժեշտ է շտկել, միաժամանակ Նախագծի հիմնավորման վերնագրում բացակայում է նշումը, թե որ Նախագծի հիմնավորումն է ներկայացվում, ուստի անհրաժեշտ է այն լրացնել։
	
Ընդունվել է

		 Հայաստանի Հանրապետության
Ֆինանսների նախարարություն Հայաստանի 

	30.04.2026 թ.

	
	04/34-3/11685-2026

	Ձեր սույն թվականի ապրիլի 16-ի N01/20․1/12385-26 գրությամբ ներկայացված՝ «Շարժական գույք հետ վերցնելու և նվիրաբերելու մասին» ՀՀ կառավարության որոշման նախագծի վերաբերյալ սկզբունքային դիտողություններ չունենք։
Միաժամանակ, առաջարկում ենք նախագծի 1-ին կետում նշված գումարը համապատասխանեցնել վերջինիս հավելվածներում արտացոլված ցուցանիշներին:
	

Ընդունվել է







		
ՀՀ Տարածքային կառավարման և ենթակառուցվածքների նախարարություն 
	28.04.2026 թ.

	
	ԴԽ//16487-2026


	«Շարժական գույք հետ վերցնելու և նվիրաբերելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1․ Նախագծի 1-ին կետում նշված է 128,224,918.39 դրամ, սակայն փակագծում գրված է «հարյուր քսանյոթ միլիոն...»․ անհրաժեշտ է ուղղել և համապատասխանեցնել թվային ցուցանիշները,

	

Ընդունվել է



	2․ Նախագծի 2-րդ կետում նշված է 5 անվանում, սակայն թվարկված է հետևյալ 4 անվանումները՝ (ստեղնաշարային…, լարային…, փողային…, ազգային…)։ Առաջարկում ենք ուղղել՝ նշելով 4 անվանում, կամ ավելացնել 5-րդ անվանումը, եթե այդպիսին առկա է։

	Ընդունվել է


	Երևանի քաղաքապետարան
	07.05.2026թ.

	
	01/56794-26

	ՀՀ քաղաքաշինության կոմիտեն «Որպես նվիրաբերություն գույք ընդունելու և Հայաստանի Հանրապետության կրթության, գիտության, մշակույթի և սպորտի նախարարությանը գույք ամրացնելու մասին» ՀՀ կառավարության որոշման նախագծի վերաբերյալ առաջարկություններ չունի:	

	Ընդունվել է


	ՀՀ Արմավիրի մարզպետարան
	17.04.2026թ.

	
	01/11.2/02876-2026

	     Տեղեկացվում է, որ Արմավիրի մարզպետի աշխատակազմում քննարկվել է «Շարժական գույք հետ վերցնելու և նվիրաբերելու մասին» Հայաստանի Հանրապետության կառավարության որոշման նախագիծը, որի վերաբերյալ առաջարկություններ չկան։
	

Ընդունվել է


	ՀՀ Արագածոտնի մարզպետարան
	23.04.2026թ.

	
	01/4.1/02588-2026

	  Տեղեկացնում եմ, որ «Շարժական գույք հետ վերցնելու և նվիրաբերելու մասին» Հայաստանի Հանրապետության կառավարության որոշման նախագիծը քննարկվել է համայնքների ղեկավարների հետ։ 
       Միաժամանակ տեղեկացնում եմ, որ վերոնշյալ որոշման նախագծի վերաբերյալ առաջարկություններ և առարկություններ չկան:
	

Ընդունվել է


	ՀՀ Կոտայքի մարզպետարան
	20.04.2026թ.

	
	01/06/03380-2026

	        «Շարժական գույք հետ վերցնելու և նվիրաբերելու մասին» ՀՀ կառավարության որոշման նախագիծը ուսումնասիրվել և քննարկվել է:
         Միաժամանակ տեղեկացնում եմ, որ նախագծի վերաբերյալ առաջարկություններ և առարկություններ չկան:
	

Ընդունվել է

	ՀՀ Լոռու մարզպետարան
	21.04.2026թ.

	
	01/106.4.1/03751-2026

	Ձեր 16.04.2026թ. 01/20.1/12385-2026 գրությանը.
  «Շարժական գույք հետ վերցնելու և նվիրաբերելու մասին» Հայաստանի Հանրապետության կառավարության որոշման նախագիծն (այսուհետև՝ որոշման նախագիծ) ու նախագծի փաթեթը քննարկվել է ՀՀ Լոռու մարզի համայնքների հետ: 
 Կից ներկայացնում եմ Սպիտակ համայնքի գրությունը՝ «Սպիտակի երաժշտական դպրոց» ՀՈԱԿ-ի ստացած քանոնի արժեքի վերաբերյալ:
 Որոշման նախագծի վերաբերյալ այլ դիտողություններն ու առաջարկություններ չկան:
Ի պատասխան Ձեր 17.04.2026 թվականի թիվ 01/106.4.1/03635-2026 գրության, հայտնում եմ այն մասին, որ «Հայաստանի Հանրապետության Լոռու մարզի համայնքների ենթակայությամբ գործող երաժշտական և արվեստի դպրոցներին նվիրաբերվող գույքի» ցանկում ներկայացված է ոչ լիարժեք տեղեկատվություն:
Խնդրում եմ կատարել փոփոխություն. «Սպիտակի երաժշտական դպրոց կրթադաստիարակչական ուսումնական հաստատություն» ՀՈԱԿ-ի ստացած քանոնի արժեքը՝ 2 018 000 ՀՀ դրամը փոխարինել 218 000 ՀՀ դրամով:
	
















Ընդունվել է

	ՀՀ Շիրակի մարզպետարան
	21.04.2026թ.

	
	01//03277-2026

	Ի պատասխան Ձեր 2026 թվականի ապրիլի 16-ի թիվ 01/20.1/12385-2026  գրության՝ հայտնում ենք, որ «Շարժական գույք հետ վերցնելու և նվիրաբերելու մասին» ՀՀ կառավարության որոշման նախագիծը քննարկվել է ՀՀ Շիրակի մարզպետի աշխատակազմում, ինչպես նաև մարզի համայնքների ղեկավարների հետ:
Նախագծի վերաբերյալ առաջարկություններ չունենք:
	

Ընդունվել է

	ՀՀ Տավուշի մարզպետարան
	21.04.2026թ.

	
	01//01921-2026

	     Ի պատասխան Ձեր 16.04.2026թ. թիվ 01/20.1/12385-2026 գրության՝ հայտնում եմ, որ «Շարժական գույք հետ վերցնելու և նվիրաբերելու մասին» Հայաստանի Հանրապետության կառավարության որոշման նախագիծը քննարկվել և արժանացել հավանության:
    Նախագծի վերաբերյալ առաջարկություններ կամ դիտողություններ չկան։
	


Ընդունվել է

	ՀՀ Գեղարքունիքի մարզպետարան
	23.04.2026թ.

	
	01//3532-2026

	      Տեղեկացնում  եմ Ձեզ, որ «Շարժական գույք հետ վերցնելու և նվիրաբերելու մասին» Հայաստանի Հանրապետության կառավարության որոշման նախագիծն ու նախագծի  փաթեթը  քննարկվել  է  ՀՀ Գեղարքունիքի մարզպետի աշխատակազմում և մարզի համայնքներում:
    Կառավարության որոշման նախագծի ու նախագծի փաթեթի վերաբերյալ առաջարկություններ  չունենք:
	


Ընդունվել է

	ՀՀ Վայոց ձորի մարզպետարան
	23.04.2026թ.

	
	01/09-5/2578-2026

	       Ի պատասխան Ձեր 16.04.2026 թվականի N01/20.1/12385-2026 գրության՝ տեղեկացնում եմ, որ «Շարժական գույք հետ վերցնելու և նվիրաբերելու մասին» Հայաստանի Հանրապետության կառավարության որոշման նախագիծը քննարկվել է ՀՀ Վայոց ձորի մարզպետի աշխատակազմի կրթության, մշակույթի և սպորտի վարչությունում՝ շահագրգիռ կողմերի ներգրավմամբ: 
      Նախագծի վերաբերյալ առաջարկություններ չունենք:    
	


Ընդունվել է

	ՀՀ Արարատի մարզպետարան
	17.04.2026թ.

	
	01//02764-2026

	              «Շարժական գույք հետ վերցնելու և նվիրաբերելու մասին»  ՀՀ  կառավարության  որոշման  նախագիծը  քննարկվել  է  Մարզպետի  աշխատակազմում  և  արժանացել  հավանության:
     Այլ  առաջարկություններ  և  դիտողություններ  չունենք:  
	

Ընդունվել է

	ՀՀ վարչապետի աշխատակազմ
	14.09.2026թ.

	
	02/16.3/31650-2026

	ԻՐԱՎԱԲԱՆԱԿԱՆ ՎԱՐՉՈՒԹՅԱՆ
ԵԶՐԱԿԱՑՈՒԹՅՈՒՆ
«Շարժական գույք հետ վերցնելու և նվիրաբերելու մասին» ՀՀ կառավարության որոշման նախագծի վերաբերյալ 

1.	Հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 1-ին մասի կարգավորումները՝ ներկայացված նախագծի նախաբանում անհրաժեշտ է հղում կատարել միայն սույն որոշման ընդունման համար Կառավարությանը համապատասխան լիազորություն վերապահող իրավական ակտի հոդվածին կամ մասին, իսկ ոչ վերաբերելի դրույթների ամրագրման անհրաժեշտությունը բացակայում է:
	






Ընդունվել է

	2.	Ներկայացված նախագծի 1-ին կետով սահմանված՝ ՀՀ ԿԳՄՍ նախարարությանն ամրացված գույքը հետ վերցնելու վերաբերյալ դրույթները ամրագրելու համար նախագծի նախաբանում անհրաժեշտ է հղում կատարել «Կառավարչական իրավահարաբերությունների կարգավորման մասին» ՀՀ օրենքի համապատասխան լիազորող նորմին:
	

            Ընդունվել է

	3.Նախագծի 3-րդ կետով սահմանված դրույթը դուրս է նախագծի կարգավորման առարկայից, հետևաբար չի համապատասխանում «Նորմատիվ իրավական ակտերի մասին» օրենքի 9-րդ հոդվածի 1-ին մասին:
	Պարզաբանում
Նախարարությունը Նախագծի 3-րդ կետով սահմանված դրույթի փոփոխման առաջարկը ոչ նպատակահարմար է համարում և առաջարկում է հարցը քննարկել Ֆինանսատնտեսական նախարարական կոմիտեի նիստում:
[bookmark: _GoBack]02.10.2026թ, Ֆինանսատնտեսական նախարարական կոմիտեի նիստում 7-րդ հարցի վերաբերյալ  հնչեցված առաջարկի համաձայն նախագծի 3-րդ կետը հանվել է: 

	ՖԻՆԱՆՍԱՏՆՏԵՍԱԳԻՏԱԿԱՆ ՎԱՐՉՈՒԹՅԱՆ
ԵԶՐԱԿԱՑՈՒԹՅՈՒՆ


«Շարժական գույք հետ վերցնելու և նվիրաբերելու մասին» ՀՀ կառավարության որոշման նախագծի /այսուհետ՝ Նախագիծ/ վերաբերյալ

[bookmark: _Hlk230681755]      Ներկայացված նախագծի 1-ին կետով նախատեսվում է Հայաստանի Հանրապետության սեփականությունը հանդիսացող, Հայաստանի Հանրապետության կրթության, գիտության, մշակույթի և սպորտի նախարարությանն (այսուհետև՝ Նախարարություն) ամրացված՝ 2013-2022 թ.թ-ին «Հանրապետության երաժշտական և արվեստի դպրոցների համար երաժշտական գործիքների ձեռքբերում» ծրագրով ձեռք բերված 4 անվանում (ստեղնաշարային գործիքներ՝ դաշնամուր, լարային գործիքներ՝ ջութակ, թավ ջութակ, ալտ, փողային գործիքներ՝ տրոմբոն, կլարնետ, սաքսոֆոն, տուբա, գալարափող, հոբոյ, ֆագոտ, ֆլեյտա, շեփոր, ազգային նվագարան՝ ուդ, սանթուր, քանոն, բամբիռ,  դուդուկ, շվի, քամանչա, թառ, սազ, քամանի, պարկապզուկ, բլուլ, պկու, սրինգ, զուռնա), քանակով՝ 500 միավոր, 127,400,692.00  դրամ գնման արժեքով երաժշտական գործիքները հետ վերցնել և բացառապես գույքի նպատակային նշանակությանը համապատասխան օգտագործելու պայմանով նվիրաբերել՝ Նախարարության ենթակայությամբ գործող ուսումնական հաստատություններին, Երևանի քաղաքապետարանի ենթակայությամբ, ինչպես նաև ՀՀ մարզերի համապատասխան համայնքներում  գործող երաժշտական և արվեստի  դպրոցներին, միչդեռ վերոնշյալ քանակով և արժեքով երաժշտական գործիքների մեջ ներառված է նաև Նախագծի 2-րդ կետով նշված  ՀՀ ֆինանսների և էկոնոմիկայի նախարարի 2007 թ. հոկտեմբերի 31-ի 787-Ն հրամանով սահմանված կարգին համապատասխան դուրս գրման ենթակա Նախարարության հաշվեկշռում հաշվառված 759,000.00 դրամ գնման արժեքով  8 հատ երաժշտական գործիքները:

	









Ընդունվել է
Առաջարկին համապատասխան ճշտվել է նվիրաբերվող երաժշտական գործիքների քանակը և ընդհանուր արժեքը:



